สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 21 ก.พ. 61
21 ก.พ. 2561

ดัชนีดาวโจนส์ตลาดหุ้นนิวยอร์กปิดร่วงลงเมื่อคืนนี้ (20 ก.พ.) โดยได้รับแรงกดดันจากหุ้นวอลมาร์ทที่ดิ่งลงกว่า 10% หลังจากบริษัทค้าปลีกยักษ์ใหญ่รายนี้ได้เปิดเผยกำไรไตรมาส 4/2560 ที่ต่ำกว่าตัวเลขคาดการณ์ของนักวิเคราะห์ นอกจากนี้ การพุ่งขึ้นของอัตราผลตอบแทนพันธบัตรสหรัฐยังผลให้บรรยากาศการซื้อขายในตลาดหุ้นนิวยอร์กซบเซาลง ขณะที่นักลงทุนจับตารายงานการประชุมประจำเดือนม.ค.ของธนาคารกลางสหรัฐ (เฟด) ในวันนี้ เพื่อหาสัญญาณบ่งชี้ทิศทางการปรับขึ้นอัตราดอกเบี้ยในปีนี้
ดัชนีเฉลี่ยอุตสาหกรรมดาวโจนส์ปิดที่  24,964.75 จุด ลดลง 254.63 จุด หรือ -1.01% ดัชนี S&amp;P500 ปิดที่ 2,716.26 จุด ลดลง 15.96 จุด หรือ -0.58% และดัชนี NASDAQ ปิดที่ 7,234.31 จุด ลดลง 5.16 จุด หรือ -0.07%
 
ตลาดหุ้นยุโรปปิดบวกเมื่อคืนนี้ (20 ก.พ.) โดยได้รับแรงหนุนจากสกุลเงินยูโรที่อ่อนค่าลงเมื่อเทียบกับดอลลาร์สหรัฐ หลังจากมีรายงานว่า อังกฤษและสหภาพยุโรปมีความคืบหน้าในการเจรจาเกี่ยวกับการที่อังกฤษแยกตัวจากการเป็นสมาชิกสหภาพยุโรป (Brexit) อย่างไรก็ตาม แรงบวกได้ถูกสกัดลงในระหว่างวัน เนื่องจากความวิตกกังวลเกี่ยวกับผลประกอบการของบริษัทจดทะเบียนรายใหญ่อย่างบีเอชพี บิลลิตัน และธนาคารเอชเอสบีซี
ดัชนี Stoxx Europe 600 ขยับขึ้น 0.6% ปิดที่ 380.51 จุด
ดัชนี DAX ตลาดหุ้นเยอรมันปิดที่ 12,487.90 จุด เพิ่มขึ้น 102.30 จุด, +0.83%  ดัชนี CAC-40 ตลาดหุ้นฝรั่งเศสปิดที่ 5,289.86 จุด เพิ่มขึ้น 33.68 จุด, +0.64% และดัชนี FTSE 100 ตลาดหุ้นลอนดอนปิดที่ 7,246.77 จุด ลดลง 0.89 จุด, -0.01%
 
ตลาดหุ้นลอนดอนปิดลบเมื่อคืนนี้ (20 ก.พ.) เนื่องจากความวิตกกังวลเกี่ยวกับผลประกอบการของบริษัทจดทะเบียนรายใหญ่อย่างบีเอชพี บิลลิตัน และธนาคารเอชเอสบีซี
ทั้งนี้ ดัชนี FTSE 100 ตลาดหุ้นลอนดอนปิดที่ 7,246.77 จุด ลดลง 0.89 จุด หรือ -0.01%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (20 ก.พ.) หลังจากมีรายงานว่า การส่งน้ำมันดิบผ่านท่อส่งจากแคนาดาไปยังสหรัฐมีปริมาณลดลง อันเนื่องจากข้อจำกัดของท่อส่งน้ำมันคีย์สโตน นอกจากนี้ สัญญาน้ำมันดิบยังปรับตัวขึ้นจากรายงานที่ว่า สต็อนน้ำมันดิบที่เมืองคุชชิ่ง รัฐโอกลาโฮมา ซึ่งเป็นจุดส่งมอบสัญญาน้ำมันดิบสหรัฐนั้น ปรับตัวลดลงเช่นกัน
สัญญาน้ำมันดิบ WTI ส่งมอบเดือนมี.ค. เพิ่มขึ้น 22 เซนต์ หรือ 0.4% ปิดที่ 61.90 ดอลลาร์/บาร์เรล โดยสัญญาน้ำมันดิบ WTI เดือนมี.ค.ได้ครบกำหนดส่งมอบแล้วในวันอังคารที่ 20 ก.พ.
สัญญาน้ำมันดิบเบรนท์ส่งมอบเดือนเม.ย. ลดลง 42 เซนต์ หรือ 0.6% ปิดที่ 65.25 ดอลลาร์/บาร์เรล
 
สัญญาทองคำตลาดนิวยอร์กปิดร่วงลงเมื่อคืนนี้ (20 ก.พ.) เนื่องจากการแข็งค่าของดอลลาร์ได้สร้างแรงกดดันต่อตลาดทองคำ นอกจากนี้ นักลงทุนยังระมัดระวังการซื้อขายก่อนที่ธนาคารกลางสหรัฐ (เฟด) จะเปิดเผยรายงานการประชุมประจำเดือนม.ค.ในวันนี้ เพื่อหาสัญญาณบ่งชี้ทิศทางการปรับขึ้นอัตราดอกเบี้ยในปีนี้
สัญญาทองคำตลาด COMEX (Commodity Exchange) ส่งมอบเดือนเม.ย. ร่วงลง 25 ดอลลาร์ หรือ 1.84% ปิดที่ 1,331.2 ดอลลาร์/ออนซ์
สัญญาโลหะเงินส่งมอบเดือนมี.ค. ลดลง 27.4 เซนต์ หรือ 1.6% ปิดที่ 16.438 ดอลลาร์/ออนซ์
สัญญาพลาตินัมส่งมอบเดือนเม.ย. ลดลง 8.30 ดอลลาร์ หรือ 0.8% ปิดที่ 1,004 ดอลลาร์/ออนซ์
สัญญาพัลลาเดียมส่งมอบเดือนมี.ค. ร่วงลง 8.60 ดอลลาร์ หรือ 0.8% ปิดที่ 1,027.15 ดอลลาร์/ออนซ์
 
ดอลลาร์สหรัฐแข็งค่าขึ้นเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (20 ก.พ.) ขณะที่นักลงทุนจับตากระทรวงการคลังสหรัฐซึ่งจะเปิดประมูลพันธบัตรในสัปดาห์นี้ พร้อมกับจับตาการเปิดเผยรายงานการประชุมนโยบายการเงินของธนาคารกลางสหรัฐ (เฟด) ในวันนี้ เพื่อหาสัญญาณบ่งชี้ทิศทางการปรับขึ้นอัตราดอกเบี้ยของเฟดในปีนี้
ดอลลาร์แข็งค่าขึ้นเมื่อเทียบกับเงินเยนที่ระดับ 107.29 เยน จากระดับ 106.5600 เยน และแข็งค่าขึ้นเมื่อเทียบกับฟรังก์สวิสที่ระดับ 0.9359 ฟรังก์ จากระดับ 0.9291 ฟรังก์
ยูโรอ่อนค่าลงสู่ระดับ 1.2337 ดอลลาร์ จากระดับ 1.2408 ดอลลาร์ ขณะที่เงินปอนด์อ่อนค่าลงสู่ระดับ 1.3988 ดอลลาร์ จากระดับ  1.4005 ดอลลาร์ และดอลลาร์ออสเตรเลียอ่อนค่าลงสู่ระดับ 0.7879 ดอลลาร์สหรัฐ จากระดับ 0.7911 ดอลลาร์สหรัฐ